امپالا

<font size="1" color=black>امپالا<font> 250pxدیس:  جنوربرادری: 	کورڈیٹٹولی:  ددپلانےپتی:پدھرے کھرٹبر : گانواںسائنسی ناں: Aepyceros melampus 250px<font size="1" color=black>دنیا تے امپالا دی پھرن تھاں رنگ وچ<font>
امپالا پدھرے کھراں وچوں گانواں دے ٹبر دا مدرے ناپ دا اک جانور اے جیہڑا افریقہ دا واسی اے۔امپالا زولو بولی دا شبد اے جیدا مطلب اے غزال۔

وکھالہ
ایہ 120–160 سینٹی میٹر (47–63 انچ) دے وشکار لمے ہوندے نیں۔نر مکراں تے 75–92 سینٹی میٹر (30–36 انچ) اچے تے 53–76 کلو جوکھ دے جد کہ مادھ 70–85 سینٹی میٹر (28–33 انچ) لمے تے 40–53 کلو جوکھ دے ہوندے نیں۔ دوناں دی لشکدی رتی پؤری کھل ہوندی اے۔ نر دے سنگ چکرکثدے 45–92 سینٹی میٹر (18–36 انچ) لمے ہوندے نیں۔ امپالا تیز نسدے نیں تے ایہناں دی اچیچی گل ایہناں دیاں اچیاں جھالاں نیں جیہڑیاں 3 میٹر (9.8 فٹ) اجائی تک جاندیاں نیں۔

امپالا  160px 160px 160px

کھان پین
ایہ کھلے تھانواں وچ رہنا پسند کردے نیں جتھے پانی نیڑے ہووے۔ گھآ پتے عام کھان پین اے۔

پسار
کینیا، یوگنڈا، تنزانیہ توں لے کے ایہ بوٹسوانا تے اتری دکھنی افریقہ تک پھیلے ہوۓ نیں۔

ویہار

ایہناں دا جیون پسار جنگلاں وچ 15 ورے تے ڈک کے رکھن وچ 17 ورے اے۔ ایہ شام ویلے تے سویر ویلے کھاندے چگدے نیں۔ رات نوں ایہ ارام کردے یا چگدے نیں۔ اک دوجے نوں سنیعہ دین لئی وکھالے، سنگن تے واز دے ول ورتدے نیں۔ ڈر نوں ویھکدیاں ای ایہ اچیاں چھالاں ماردے نیں تے تیزی نال نسدے نیں۔ امپالا ماس کھانے جانوراں شیر، چیتا، تیندوہ، لگڑبگڑ، مگرمچھ، افریقی جنگلی کتا تے وڈے سپ دا وڈا شکار نیں. شکاری دی بو سنگدیاں ای ایہ اکدم ای رک جاندے نیں نیں تے ڈر والے پاسے اکھاں پھیردے نیں تے لبدے نیں۔ دوجے ہرن ڈر ہون تے کھلے گھا دے ویہڑیاں ول نسدے نیں جد کے امپالا جنگلاں تے چاڑیاں ول لکن لئی نسدے نیں۔

نسل ودھائی
نر امپالا اک سال دا ہوندا اے تے جوان ہوجاندا اے پر نسل ودھائی دا کم اوہ 4 سال دا ہو کہ ای کردا اے۔ ایس ویلے وچ ایہ اپنی تھاں بناندے تے سمبھالدے نیں۔ مادھ امپالا ڈیڑھ سال دی ہوکے جمن لگ جاندی اے۔ مئی دے انت تے گلی رت دے مکن تے ایہ مادھ لئی آپس وچ بھڑن لگ پیندے نیں۔ مادھ سنار ہون مگروں 6 توں 7 مہینیاں مگروں اک بچہ جمدی اے۔ مادھ اپنے بچے نوں اجڑ توں وکھ رکھدی اے کجھ دناں مگروں اجڑ نال آ رلدی اے۔ بچے 4 توں 6 مہینیاں تک ماں دا دد چنگدے نیں۔

 بارلے جوڑ 

 امپالا

گٹھ:گانواں